Document ID: 32010D0058

SKLEP KOMISIJE
z dne 1. februarja 2010
o potrditvi obračunov plačilnih agencij Grčije, Portugalske in Finske v zvezi z izdatki, ki jih financira Evropski kmetijski sklad za razvoj podeželja (EKSRP) za proračunsko leto 2007
(notificirano pod dokumentarno številko C(2010) 425)
(Besedilo v finskem, grškem, portugalskem in švedskem jeziku je edino verodostojno)
(2010/58/EU)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 1290/2005 z dne 21. junija 2005 o financiranju skupne kmetijske politike (1) ter zlasti členov 30 in 33 Uredbe,
po posvetovanju z odborom Sklada,
ob upoštevanju naslednjega:
(1)
Odločba Komisije 2008/397/ES (2) in Odločba Komisije 2009/86/ES (3) sta za proračunsko leto 2007 potrdili obračune vseh plačilnih agencij, razen obračunov grške plačilne agencije „OPEKEPE“, portugalske plačilne agencije „IFAP“ in finske plačilne agencije „MAVI“.
(2)
Po prejemu novih podatkov in po dodatnih preverjanjih lahko Komisija zdaj sprejme sklep v zvezi z izdatki, ki jih financira Evropski kmetijski sklad za razvoj podeželja (EKSRP), o celovitosti, točnosti in verodostojnosti obračunov, ki so jih predložile grška plačilna agencija „OPEKEPE“, portugalska plačilna agencija „IFAP“ in finska plačilna agencija „MAVI“.
(3)
V skladu s členom 30(2) Uredbe (ES) št. 1290/2005 ta sklep ne posega v poznejše sklepe Komisije, s katerimi se iz financiranja Skupnosti izvzamejo izdatki, ki niso bili izvršeni v skladu s pravili Skupnosti -
SPREJELA NASLEDNJI SKLEP:
Člen 1
Obračuni grške plačilne agencije „OPEKEPE“, portugalske plačilne agencije „IFAP“ in finske plačilne agencije „MAVI“ v zvezi z izdatki, ki jih financira Evropski kmetijski sklad za razvoj podeželja (EKSRP) za proračunsko leto 2007, se s tem sklepom potrdijo.
Zneski, ki se v okviru posameznih programov za razvoj podeželja v skladu s tem sklepom izterjajo od posamezne države članice ali plačajo posamezni državi članici, vključno z zneski, ki izhajajo iz uporabe člena 33(8) Uredbe (ES) št. 1290/2005, so opredeljeni v Prilogi.
Člen 2
Ta sklep je naslovljen na Helensko republiko, Portugalsko republiko in Republiko Finsko.
V Bruslju, 1. februarja 2010

Labels: 4
19
6
18
15